Diari Oficial de la Generalitat Valenciana


Sumari del DOGV 7183, del 31-12-2013 (2013/12742)

RESOLUCIÓ de 30 d'octubre de 2013, de la Direcció General de Transports i Logística, per la qual s'exceptua temporalment de l'obligació de contractar assalariats els titulars de sis autoritzacions de llicències d'autotaxi adaptats, de l'Àrea de Prestació Conjunta d'Alacant, convocades mitjançant la Resolució de 21 de novembre de 2006 de la Direcció General de Transports, Ports i Costes.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7183

Data del DOGV
:   31-12-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/12522


Data del document
:   30-10-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * empresa privada

RESOLUCIÓ de 30 d'octubre de 2013, de la Direcció General de Transports i Logística, per la qual s'exceptua temporalment de l'obligació de contractar assalariats els titulars de sis autoritzacions de llicències d'autotaxi adaptats, de l'Àrea de Prestació Conjunta d'Alacant, convocades mitjançant la Resolució de 21 de novembre de 2006 de la Direcció General de Transports, Ports i Costes. [2013/12794]  
L'article 53 de la Llei 6/2011, d'1 d'abril, de Mobilitat de la Comunitat Valenciana, establix que el visat de les autoritzacions és l'actuació per mitjà de la qual l'Administració constata, de forma periòdica i sense perjuí de les facultats d'inspecció regulades en esta llei, el manteniment de les condicions que originàriament en justifiquen l'atorgament.  
  
El Decret 18/1995, de 23 de febrer, del Consell de la Generalitat Valenciana, sobre la creació de l'Àrea de Prestació Conjunta per als servicis de transport públic de viatgers en automòbils de turisme, establix que les autoritzacions de l'àrea seran atorgades per la Direcció General de Transports.  
Mitjançant la Resolució de 21 de novembre de 2006, la Direcció General de Transports, Ports i Costes, va convocar un concurs públic per a l'adjudicació de 6 autoritzacions d'autotaxi de l'Àrea de Prestació Conjunta d'Alacant, números 532 a 537, ambdós inclosos. En les bases de la convocatòria per a l'adjudicació, com un dels requisits, entre altres, dels aspirants, figura el compromís exprés de, si resulta adjudicatari d'una autorització, contractar i mantindre contractat per a la prestació del servici, durant un període de, com a mínim, sis mesos a l'any, un conductor assalariat.  
L'Advocacia General de la Generalitat ha emés un informe jurídic sobre els requisits exigits en la Resolució de 21 de novembre de 2006, de la Direcció General de Transports, Ports i Costes, per la qual convoca un concurs públic per a l'adjudicació de 6 autoritzacions d'autotaxi de l'Àrea de Prestació Conjunta d'Alacant, números 532 a 537, i conclou que, mitjançant una resolució de la Direcció General de Transports i Logística, es possible fer una excepció temporal de l'obligació de contractar una persona assalariada.  
Vista la sol·licitud per a ser eximits de l'obligació de contractar assalariats, subscrita pels titulars de les autoritzacions, atesa la situació socioeconòmica general i el deteriorament continuat dels ingressos del sector del taxi, a fi de contribuir a pal·liar temporalment la conjuntura d'eixe col·lectiu, fent ús de les competències i d'acord amb el que disposa l'article 11 del Decret 85/2013, de 28 de juny, del Consell, pel qual aprova el Reglament orgànic i funcional de la Conselleria d'Infraestructures, Territori i Medi Ambient, resolc:  
  
Únic  
Autoritzar l'excepció temporal de l'obligació de contractar un treballador assalariat per a la prestació del servici de taxi, de les autoritzacions números 532 a 537, ambdós incloses, de l'Àrea de Prestació Conjunta d'Alacant, a fi d'obtindre el visat per a l'any 2013.  
Contra esta resolució, que no esgota la via administrativa, s'hi pot interposar un recurs d'alçada davant el secretari autonòmic d'Infraestructures, en el termini d'un mes comptador des de l'endemà de la publicació en el Diari Oficial de la Comunitat Valenciana, d'acord amb el que establixen els article 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/999, de 13 de gener, a banda que es pot usar qualsevol altra via que es considere oportuna.  
  
  
València, 30 d'octubre de 2013.- El director general de Transports i Logística: Carlos J. Eleno Carretero.